Kukombro

Kukombro (Cucumis sativus) esas longaforma, verda legumo de familio di meloni e kukurbiti. Ol originesas de nord-India.

Kukombro esas sukoza ed aptesas bone a salado. Ol esas uzata anke kun acida lakto-produkti, exemple kun yogurto o smetano. En kolda depozeyo kukombro perdas lua saporo, do maxim bona kaloro por kukombro esas en normala chambro.

Kukombro kontenas multa aquo, mem 97 %, e kelke minerali, aparte kalio. 100 g de kukombro donas energio 10 kcal ed ol esas pasabla en diminuto di pezo korpala. Kukombro helpas la funciono di intestino.

Kategorio:Planti